एक माैहल्ले में शराब जुआ बंदी के सुखद परिणाम पर गांवभर मेंे पाबंदी
बीहड़,बागी बंदूक के लिए कभी कुख्यात रही डांग में भी अब एक के बाद एक सुखद एवं सकारात्मक बदलाव आने लगे हैं। जिसका ताजा उदाहरण एक बार फिर सामने आया है। बसईडांग गांव के लडूका का थोक (मौहल्ला) में जनवरी माह में शराब बेचने, पीने, जुआ खेलने खिलाने पर पूरी तरह सामाजिक रूप से पाबंदी लगाई थी। इसके सुखद परिणाम आने के बाद अब ग्रामीणों ने बैठक कर पूरे गांव पाबंदी लगा दी गई है।
कुछ माह पहले तक बसईडांग में अवैध शराब बेचने का धंधा खूब फल फूल रहा था। जुआ खेलने खिलाने का काम भी जोरों पर चल था। इसे लेकर युवा भी शराब जुआ की जकड़ में रहे थे। जिससे युवाओं का भविष्य बर्बाद हो रहा था। साथ ही घरों की पहले से ही खराब आर्थिक स्थिति और अधिक बदतर हाेने लगी थी। आए दिन नशे में हो रहे झगड़े पुलिस थाने तक पहुंचने लगे थे। जिस पर तत्कालीन महिला थाना प्रभारी टीनू सोगरवाल ने गांव के पटवारी वीरेन्द्र सिंह अन्य ग्रामीणों के साथ 2-3 बार बैठक कर जुआ शराब बंद करने की समझाइश की। इस पर गांव के लडूका थोक के लोग मान गए उन्होंनें पाबंदी लगा दी। उल्लंघन करने वालों पर 11 सौ का जुर्माना पुलिस कार्रवाई करवाना तय किया गया। इस पाबंदी के करीब डेढ़ माह में सुखद परिणाम आने के बाद पूरे गांव के ग्रामीणों ने मोनी बाबा के स्थान पर बैठक की। जिसमें पूरे गांव में नियम को लागू करने का संकल्प लिया गया। पाबंदी का पहली बार उल्लंघन करने पर 11 सौ दूसरी बार करने पर पुलिस थाने में मुकदमा दर्ज कराने का लिखित निर्णय गांव के पंच पटेलों ने लिया। साथ ही तय किया गया कि कानूनी कार्रवाई के दौरान कोई भी व्यक्ति पाबंदी का उल्लंघन करने वाले का सहयोग नहीं करेगा।
बैठक में ये भी निर्णय लिया गया कि जो व्यक्ति शराब पीने, पिलाने, जुआ खेलने खिलाने वालों की जानकारी देगा उसे 500 रूपए इनाम दिया जाएगा। बैठक में पटवारी वीरेन्द्र सिंह, दाऊदयाल, सुरेन्द्र, राजबहादुर सिंह कंषाना, औतार शर्मा, रामनिवास, विशाल, नरेश, रामवरन, रामसिंह, जगदीश, जंडेल सहित अन्य ग्रामीण मौजूद रहे।
इन पर लगाई सामाजिक पाबंदी
}जुआ खेलना खिलाना।
} शराब पीना बेचना।
धौलपुर. शराब जुआ बंदी के लिए बैठक करते पंच पटेल।
अच्छी पहल
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva